ജയലളിതയുടെ സ്മൃതികുടീരത്തിന് മുന്നില് വിതുമ്ബി ശശികല: ശിക്ഷ കഴിഞ്ഞുള്ള ആദ്യ സന്ദര്ശനം ചെന്നൈ: മുന് മുഖ്യമന്ത്രി ജയലളിതയുടെ സ്മൃതികുടീരത്തിന് മുന്നില് വിതുമ്ബി എഐഎഡിഎംകെ മുന് ജനറല് സെക്രട്ടറിയും ജയലളിതയുടെ തോഴിയുമായ വി.എ ശശികല. ജയില് ശിക്ഷ കഴിഞ്ഞുള്ള ശശികലയുടെ ആദ്യ സന്ദര്ശനമാണിത്. രാഷ്ട്രീയത്തില് വീണ്ടും സജീവമാകുന്നതിന്റെ ഭാഗമായാണ് ജയസ്മാരകത്തില് ശശികല സന്ദര്ശനം നടത്തിയത്. ഇതിന് ശേഷം പാര്ട്ടി പ്രവര്ത്തകരേയും നേരില് കാണുമെന്നാണ് വിവരം. ശശികലയെ സ്വീകരിക്കാനായി ആയിരങ്ങളാണ് തടിച്ചുകൂടിയത്. കഴിഞ്ഞ നിയമസഭ തെരഞ്ഞെടുപ്പിന് മുന്പാണ് ഇനി സജീവ രാഷ്ട്രീയത്തിലേക്ക് ഇല്ലെന്ന് ശശികല പ്രഖ്യാപിച്ചത്. പാര്ട്ടിയിലെ ആഭ്യന്തര കലഹമാണ് നിലപാട് മാറ്റത്തിന് പിന്നിലെന്നാണ് ശശികല പറയുന്നത്. ഫെബ്രുവരി എട്ടിനാണ് ശശികല ബംഗളൂരുവിലെ പരപ്പന അഗ്രഹാര സെന്ട്രല് ജയിലില് നിന്ന് മോചിതയായത്. ശശികലയുടെ തിരിച്ചുവരവ് തമിഴ്നാട് രാഷ്ട്രീയത്തില് വലിയ ചലനങ്ങള് ഉണ്ടാക്കുമെന്നായിരുന്നു പലരും കരുതിയത്. എന്നാല് സജീവ രാഷ്ട്രീയത്തില് നിന്ന് പിന്മാറുമെന്ന് മാര്ച്ച് 3 ന് ശശികല പ്രഖ്യാപിച്ചിരുന്നു. ജയില് മോചിതയായ ശേഷം പാര്ട്ടിയുടെ തകര്ച്ച കണ്ടുനില്ക്കാനാകില്ലെന്നും ഉടന് രാഷ്ട്രീയത്തിലേക്ക് മടങ്ങിവരുമെന്നും ശശികല സൂചന നല്കിയിരുന്നു. പാര്ട്ടിയെ നേരായ വഴിയ്ക്ക് നടത്താന് ഞാന് ഉടനെത്തും. പാര്ട്ടിയുടെ തകര്ച്ച എനിക്ക് കണ്ട് നില്ക്കാനാവില്ല. എല്ലാവരേയും ഒരുമിച്ച് നിര്ത്തുക എന്നതാണ് പാര്ട്ടിയുടെ നയം. നമുക്ക് ഒരുമിക്കാം എന്നാണ് ശശികല അനുയായികളോട് ഔദ്യോഗികമായി അവസാനം പറഞ്ഞത്. ഇതിന് പിന്നാലെയാണ് മറീന ബീച്ചിലുള്ള ജയലളിതയുടെ സ്മൃതി കുടീരം സന്ദര്ശിക്കാനെത്തിയത്.